#### Osobitná časť

K § 1

 Platové tarify v základnej stupnici platových taríf, v osobitnej stupnici platových taríf vybraných skupín zamestnancov a v osobitnej stupnici platových taríf výskumných a vývojových zamestnancov a zdravotníckych zamestnancov sa s účinnosťou od 1. januára 2018 zvyšujú o 4,8 %. Platové tarify v osobitnej stupnici platových taríf učiteľov vysokých škôl a platové tarify pedagogických zamestnancov a odborných zamestnancov ostávajú nezmenené, nakoľko tieto boli valorizované o 6 % s účinnosťou od 1. septembra 2017.

K § 2

Nariadenie vlády Slovenskej republiky č. 366/2016 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme v znení nariadenia vlády Slovenskej republiky č. 202/2017 Z. z. sa týmto zrušuje.

K § 3

Navrhuje sa, aby nariadenie vlády v súlade s  kolektívnou zmluvou vyššieho stupňa na rok 2018 nadobudlo účinnosť 1. januára 2018.